Nov 25,2016
స్థిరాస్తి ధరలు 30% దిగిరావచ్చు!
న్యూఢిల్లీ: పెద్ద నోట్ల రద్దు వల్ల దేశంలో గృహాల ధరలు 30 శాతం మేర దిగిరావచ్చని 'ప్రాప్‌ ఈక్విటీ' ఒక నివేదికలో అంచనా కట్టింది. దేశంలోని ప్రధానమైన 42 పట్టణాల్లో వచ్చే ఆరు నెలల నుంచి ఏడాది కాలంలో స్థిరాస్తుల ధరలు తగ్గనున్నాయని పేర్కొంది. దీంతో స్థిరాస్తి మార్కెట్‌ సుమారు రూ.8 లక్షల కోట్ల విలువను కోల్పోనుందని పేర్కొంది. 2008 నుంచి విక్రయించిన, విక్రయించని ఆస్తులపై ఈ ప్రభావం ఉంటుందని తెలిపింది. దేశంలోని 42 పట్టణాల్లోని 22,202 డెవలపర్లు 83,650 ప్రాజెక్టులను ఆన్‌లైన్‌ ద్వారా సర్వే చేశాఖ ఈ విషయాన్ని వెల్లడిస్తున్నట్లుగా తెలిపింది. రానున్న కాలంలో ఇప్పటి వరకు విక్రయించని ఆస్తుల విలువ 30 శాతం మేర పడిపోనుందని ఈ పరిశోధనలో తెలిందని వివరించింది. ఇప్పటి వరకు దేశ వ్యాప్తంగా 49,42,637 ఇండ్లు నిర్మించి అమ్మకానికి సిద్ధంగా ఉన్నాయని తెలిపింది.
మీ స్నేహితులకు రికమెండ్ చెయ్యండి